b'\n_START_ARTICLE_\nDrago Benedik\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudij medicine je absolviral 1936, a je zaradi bolezni diplomiral \xc5\xa1ele 1941 na Medicinski fakulteti v Zagrebu. V letih 1941\xe2\x88\x921945 je z vmesnimi presledki slu\xc5\xbeboval na internem oddelku Splo\xc5\xa1ne bolni\xc5\xa1nice v Ljubljani._NEWLINE_Aktivist Osvobodilne fronte je bil od 1941. Od leta 1942 do januarja 1944 je ilegalno \xc5\xbeivel na Primorskem, najve\xc4\x8d v Trstu, kjer je vodil saniteto in zdravljenje partizanov in ilegalcev. Januarja 1945 so ga ujeli domobranci, ki pa so ga zaradi zaigrane slaboumnosti oddali v umobolnico, v kateri je ostal do osvoboditve._NEWLINE_Maja 1945 je nastopil slu\xc5\xbebo na dermatolo\xc5\xa1ki kliniki v Ljubljani. Specialisti\xc4\x8dni izpit iz dermatovenerologije je opravil 1951. Najve\xc4\x8d je deloval na podro\xc4\x8dju zatiranja spolnih bolezni in pomagal organizirati antiveneri\xc4\x8dno slu\xc5\xbebo v Sloveniji. Leta 1950 je vodil akcijo za zadu\xc5\xa1itev ko\xc5\xbenih trihofitij v ko\xc4\x8devskem in \xc4\x8drnomeljskem okro\xc5\xbeju. Leta 1949 je napisal bro\xc5\xa1uro Spolne bolezni'